Valo-olojen vaikutus mesimarjan (Rubus arcticus L.) kasvuun ja kukintaan
type: CreativeWork
description: Tämän tutkimuksen tavoitteena oli selvittää päivänpituuden ja valomäärän vaikutusta mesimarjan (Rubus arcticus L.) Mesma-lajikkeen kasvuun ja kukintaan. Lisäksi haluttiin selvittää valo-olojen vaikutus juuriversojen kärkisilmujen kukka-aiheen muodostumiseen. Tutkimuksessa oli kolme 12 viikkoa kestävää vakiovalokäsittelyä: LD (pitkä päivä, 12 h HPS-valo + 12 h hehkulamppuvalo), SD (lyhyt päivä 12 h HPS-valo) ja HPS (suuri valomäärä, 24 h HPS-valo). Vakiovalokäsittelyjen lisäksi tutkittiin valo-olojen muutoksen vaikutusta neljässä eri käsittelyssä: SD->LD (6 vk SD-käsittely + 6 vk LD-käsittely), SD->HPS (6 vk SD-käsittely + 6 vk HPS-käsittely), HPS->SD (6 vk HPS-käsittely + 6 vk SD-käsittely) ja HPS->LD (6 vk HPS-käsittely + 6 vk LD-käsittely). Vakiovalokäsittelyissä vegetatiivinen kasvu oli versoston kuivapainon perusteella mitattuna runsainta käsittelyssä HPS ja niukinta käsittelyssä SD. Versot kasvoivat pisimmiksi käsittelyssä LD ja versoihin muodostui eniten lehtiä käsittelyissä LD ja HPS. Kukkia muodostui kokeen aikana eniten käsittelyssä HPS ja vähiten käsittelyssä SD, myös yhden kukan kuivapaino ja kukkien lukumäärä suhteutettuna vegetatiiviseen kasvuun olivat suurimmat käsittelyssä HPS. Lyhyessä päivässä kasvien kasvu ja kukinta loppuivat lähes kokonaan kokeen edetessä. Kun kasvit siirrettiin käsittelystä HPS lyhyeen päivään, kasvien kukinta väheni. Lyhyestä päivästä käsittelyihin HPS ja LD siirrettyjen kasvien kasvu ja kukinta jatkuivat. Suuri valomäärä lisäsi mesimarjalla sekä kasvua että kukintaa. Lyhyessä päivässä (12 h) kasvit ilmeisesti alkoivat vaipua lepotilaan, joka loppui, kun kasvit siirrettiin pitkään päivään tai suureen valomäärään. Käsittelyjen LD ja SD väliset erot johtuivat ilmeisesti lähinnä lyhyen päivän aiheuttamasta lepotilasta. Juuriversojen kärkisilmuihin muodostui kukka-aiheita riippumatta päivänpituudesta tai valomäärästä.
abstract: Tämän tutkimuksen tavoitteena oli selvittää päivänpituuden ja valomäärän vaikutusta mesimarjan (Rubus arcticus L.) Mesma-lajikkeen kasvuun ja kukintaan. Lisäksi haluttiin selvittää valo-olojen vaikutus juuriversojen kärkisilmujen kukka-aiheen muodostumiseen. Tutkimuksessa oli kolme 12 viikkoa kestävää vakiovalokäsittelyä: LD (pitkä päivä, 12 h HPS-valo + 12 h hehkulamppuvalo), SD (lyhyt päivä 12 h HPS-valo) ja HPS (suuri valomäärä, 24 h HPS-valo). Vakiovalokäsittelyjen lisäksi tutkittiin valo-olojen muutoksen vaikutusta neljässä eri käsittelyssä: SD->LD (6 vk SD-käsittely + 6 vk LD-käsittely), SD->HPS (6 vk SD-käsittely + 6 vk HPS-käsittely), HPS->SD (6 vk HPS-käsittely + 6 vk SD-käsittely) ja HPS->LD (6 vk HPS-käsittely + 6 vk LD-käsittely). Vakiovalokäsittelyissä vegetatiivinen kasvu oli versoston kuivapainon perusteella mitattuna runsainta käsittelyssä HPS ja niukinta käsittelyssä SD. Versot kasvoivat pisimmiksi käsittelyssä LD ja versoihin muodostui eniten lehtiä käsittelyissä LD ja HPS. Kukkia muodostui kokeen aikana eniten käsittelyssä HPS ja vähiten käsittelyssä SD, myös yhden kukan kuivapaino ja kukkien lukumäärä suhteutettuna vegetatiiviseen kasvuun olivat suurimmat käsittelyssä HPS. Lyhyessä päivässä kasvien kasvu ja kukinta loppuivat lähes kokonaan kokeen edetessä. Kun kasvit siirrettiin käsittelystä HPS lyhyeen päivään, kasvien kukinta väheni. Lyhyestä päivästä käsittelyihin HPS ja LD siirrettyjen kasvien kasvu ja kukinta jatkuivat. Suuri valomäärä lisäsi mesimarjalla sekä kasvua että kukintaa. Lyhyessä päivässä (12 h) kasvit ilmeisesti alkoivat vaipua lepotilaan, joka loppui, kun kasvit siirrettiin pitkään päivään tai suureen valomäärään. Käsittelyjen LD ja SD väliset erot johtuivat ilmeisesti lähinnä lyhyen päivän aiheuttamasta lepotilasta. Juuriversojen kärkisilmuihin muodostui kukka-aiheita riippumatta päivänpituudesta tai valomäärästä.
author: Mäkelä, Tii
language: fin
keywords: Rubus arcticus L., arctic bramble, photoperiod, growth, flowering, flower induction, mesimarja, päivänpituus, kasvu, kukinta, kukintainduktio
date published: 2013
date modified: 2026-07-27T19:56:01Z
provider: University of Helsinki
publisher: Networked Digital Library of Theses and Dissertations
type: WebPage
source organization: Helsingfors universitet

PropertyValue
property ID: Handle
value: http://hdl.handle.net/10138/40009